Spezialitaeten
Fleischerei Walde in Räckelwitz
Specialita: serbska domjaca kołbasa
Serbska domjaca je produkt burskeho razu serbskeje Łužicy, kotraž so dźěłaše po tradicij při swinjo rězanju we našich domjacnošćach. Přez nanuzowane zestatnjenje burow w 60-tych lětach pak wosta přeće našich kupcow, dale tutu domjacu kołbasu kupować móc.
Smy so tehdy rozsudźili přećiwo statnym standartam swójski standart wúdźěłać a z tym tutu specialitu
našim kupcam dale poskićić. Wosebitostka tuteje kołbasy je wuběr materiala kotryž so hišće ćopłe předźěła. Wužiwamy libojte a přerosćene dźěle mjasa , jatra, swinjacu hłowu a cyblu. Ze selu popjerom, pimentom, nalikami, kimjelčku a majronom ju korjenimy.
Specialita: Kamjenske kołbaski
Dźeń swjateho Bartrołmja, patróna rěznikow, so w Kamjencu hižo přeco wopomina. Kóždolětnje ćahnu běłe zdrašćene dźěći w ćahu k tradicinalnej Kamjenskej boršći, hdźež cyłe město porjadnje swěći.
Před 150 lětami, w awgusće 1859 , je sebi rězniski mištr, Johann Carl Mierisch za tutón swjedźeń přewjele mjasa nakupował, njewědźeše kak dyrbješe je w ćopłoće a bjez chłódźaka dźeržeć. Jemu přindźe myslička ćenke kołbaski nadźěłać a je kurić. Zwohrěwane, kaž najlěpje słodźa , jemu z “rukow storhachu”.
Ludźo chcychu nětkole tež wědźeć, kak rěkaja.” Na kak da - Kamjenske”! je Mierisch wołał. Wot toho časa so Kamjenska na Kamjenskej boršći jako ta kulinariska wosebitosć wokoło 24. awgusta wuwiwa. Dźensa hišće so Kamjenske kołbaski po tradicijonelnym recepće mištra Mierischa dźěłaja: Dwaj dźělaj howjazeho mjasa jedyn dźěl swinjaceho mjasa z pikantnymi korjeninami, w ćenkim wowčim črjewje a kurjene na bukowych tružkach. To je jakna delikatesa z kisawymi njeplemi abo całtu a z Budyskim žonopom.
ltz_Latn deu_Latn lmo_Latn szl_Latn pol_Latn szl_Latn wol_Latn hrv_Latn szl_Latn szl_Latn